रॉन्ग पार्किंग में खड़ी वकीलों की गाड़ियां उठाकर पहुंचाई थाने
सेक्टर-77में नए बने कोर्ट कॉम्प्लेक्स के बाहर सड़क पर की गई रॉन्ग पार्किंग हटाने के लिए सोमवार को एसपी सिटी परमिंदर सिंह ने ट्रैफिक पुलिस को सख्त निर्देश दिए। उन्होंने यहां रॉन्ग पार्किंग में खड़ी गाड़ियों को टो कर थाने पहुंचाने को कहा, ताकि यहां से गुजरने वाले लोगों को कोई परेशानी हो। इसके बाद ट्रैफिक पुलिस ने सड़क पर रॉन्ग पार्क हुई गाड़ियों को उठाना और चालान काटने शुरू कर दिए। इस दौरान रॉन्ग पार्किंग के 33 चालान किए गए, जिनमें से 15 गाड़ियों को इम्पाउंड किया गया। इनमें कई गाड़ियां वकीलों की थीं। अपनी गाड़ियों को टो होते देख कई वकीलों ने पहुंचकर ट्रैफिक पुलिस से बहस भी की, लेकिन पुलिस ने किसी की नहीं सुनी और रॉन्ग पार्किंग में खड़ी गाड़ियों को टो कर थाने पहुंचा दिया। कोर्ट के बाहर सड़क से गाड़ियां हटवाने के साथ ट्रैफिक पुलिस ने कार चालकों से कहा कि वो भविष्य में अपनी गाड़ियां कोर्ट के बाहर सड़क पर पार्क करें। अपनी कार को पार्किंग में ही पार्क करें। कोर्ट काॅम्प्लेक्स के साथ ही एडमिनिस्ट्रेटर काॅम्प्लेक्स बनाया गया है, जिसमें बेसमेंट पार्किंग का इंतजाम भी है। वहां पार्किंग का पूरा इंतजाम है। लोगों से कहा गया कि वो लोग वहां अपनी गाड़िया पार्क कर सकते हैं। एसपी सिटी परमिंदर सिंह ने कहा कि कोर्ट कॉम्प्लेक्स के सामने सड़क पर सड़क पर राॅन्ग पार्किंग करने वालों के खिलाफ सख्त कार्रवाई की जाएगी।
मोहाली। फोर्टिंसअस्पताल के बाहर से गुजरती सड़क पर भी वाहन चालक अपनी गाड़ियां सड़क पर ही पार्क कर रहे हैं। इनमें कई गाड़ियों पर नीली, ऑरेंज और अन्य रंग की बत्तियां लगी रहती हैं। सड़क पर इन गािड़यों की रॉन्ग पार्किंग के कारण यहां से गुजरने वाले वाहन चालकों को काफी परेशानी झेलनी पड़ रही है। फोटोलखवंत सिंह
hin_Deva hin_Deva hin_Deva